08/10/2013 | Administración LocalMunicipal
Ames
Bases reguladoras da prestación económica de pagamento único de familias numerosas ano 2012

Aprobadas pola Xunta de Goberno Local na sesión celebrada o pasado día 26 de setembro de 2013 as bases reguladoras da prestación económica de pagamento único de familia numerosa do Concello de Ames para o exercicio 2012, fanse públicas de acordo coa lexislación vixente.1. Estas bases teñen por obxecto establecer as condicións reguladoras que rexerán as axudas por familia numerosa en función da situación existente no exercicio económico 2012, e terase en conta o establecido na Lei 40/2003 de 18 de novembro, de protección ás familias numerosas. A finalidade da axuda por familia numerosa é proporcionar apoio económico aquelas familias cualificadas como numerosas pola Consellería de Traballo e do Benestar da Xunta de Galicia ou organismos análogos doutras Comunicades Autónomas. O presente programa está dotado cunha consignación de 120.000,00 €, incluída na partida orzamentaria 231.48902. Dacordo co previsto no artigo 56 do RD 887/06, de 21 de xullo, polo que se aproba o Regulamento da Lei Xeral de Subvencións, esta cantidade ten carácter orientativo. As solicitudes que se estimen serán aprobadas no exercicio 2013. Os abonos de ditas solicitudes terán lugar dentro dese exercicio. A concesión das subvencións queda condicionada á existencia de crédito adecuado e suficiente no orzamento vixente no ano 2013, no momento da resolución de concesión Poderán ser beneficiarios das axudas por familia numerosa, aquelas unidades de convivencia que teñan fixada a súa residencia habitual no Concello de Ames e que acrediten os requisitos que se esixen no seguinte apartado das presentes bases reguladoras.4.1. Requisitos xerais. Serán requisitos necesarios para a concesión da axuda por familia numerosa: a) Que a unidade de convivencia teña fixada a súa residencia real e efectiva no Concello de Ames, debendo acreditar o/a solicitante e o seu cónxuxe ou persoa vinculada por análoga relación de afectividade, o rexistro no Padrón Municipal de Habitantes con 1 ano de antigüidade ininterrompido á data de formulación da solicitude, co certificado de convivencia. Os fillos que estean incluídos no título de familia numerosa deberán formar parte da unidade de convivencia salvo que por razóns de estudio deban residir noutro domicilio, debendo achegar certificado de estudios e certificado de empadroamento na mesma localidade. b) Nos supostos de nulidade, separación ou divorcio dos proxenitores, o beneficiario da prestación será o pai/nai que teña a custodia dos fillos, de acordo co establecido no convenio regulador ou sentencia de separación ou divorcio. Os fillos deben formar parte da mesma unidade de convivencia que o proxenitor que teña a custodia e que sexa titular do título de familia numerosa, xustificándoo mediante o certificado de convivencia. c) No caso de que un dos pais se atope traballando fóra da Comunidade Autónoma de Galicia, e non figure empadroado neste municipio, deberá acreditalo con copia do correspondente contrato de traballo e certificado de empadroamento do lugar de residencia d) No caso de que un mesmo menor de lugar a expedición de dous títulos de familia numerosa, só se concederá esta axuda ó proxenitor que ostente a custodia deste menor ou menores. e) No caso de familias monoparentais só se requirirá que figure empadroado con 1 ano de antigüidade ininterrompido no Padrón municipal de habitantes, o pai ou a nai que teña a custodia dos fillos. * Segundo establece a xurisprudencia, enténdese por familias monoparentais aquelas nas que un proxenitor convive con e é responsable en solitario do seus fillos/as menores ou dependentes. f) No caso dos menores que teñan titor, requirirase que figure empadroado no padrón municipal o titor/-es do menor. f) En ningún caso poderán ser beneficiarios os proxenitores privados da patria potestade dos seus fillos, ou se a tutela fora asumida por unha institución pública.4.2. Requisitos específicos: Serán requisitos necesarios para a concesión da axuda por familia numerosa: a) Estar en posesión do título de familia numerosa en vigor, expedido polo órgano competente da Xunta de Galicia ou por organismo análogo doutra Comunidade Autónoma. Os fillos que dean lugar a expedición do titulo de familia numerosa deberan ter nacido con anterioridade ou dentro do ano natural ó que se refire a convocatoria (2012) b) Que as unidades de convivencia tiveran unha renda inferior ós seguintes umbrais máximos: *Por unidade de convivencia entenderase o conxunto de persoas que convivan no mesmo marco físico e se atopen vinculadas co solicitante por matrimonio ou calquera outra forma de relación estable análoga á conxugal, por nacemento adopción ou acollemento. Número de membros da unidade familiar: umbral máximo. Familias de 3 membros: 15.675,57 euros Familias de 4 membros: 18.593,56 euros Familias de 5 membros: 21.100,58 euros Familias de 6 membros: 23.521,08 euros Familias de 7 membros: 25.808,71 euros Familias de 8 membros: 28.082,95 euros A partir do 8.º membro: engadirase 2.254,67 euros por cada novo membro computable c) Nas unidades de convivencia nos que exista un acollemento familiar de menores, non se terá en conta ningún límite económico para a concesión desta axuda. No caso de que a unidade de convivencia pague aluguer ou hipoteca pola vivenda habitual e non dispoña de ningunha outra vivenda, ese importe debidamente xustificado deducirase dos ingresos netos da unidade familiar. A axuda consistirá no pagamento único de 1.200,00 euros por familia numerosa por unidade de convivencia.1. As solicitudes formularanse mediante instancia subscrita polo representante da unidade familiar (calquera dos pais por filiación natural ou adoptiva ou titor/es, que teñan atribuídas as funcións relativas ó exercicio da patria potestade dos menores ou membros da familia que figuren no título de familia numerosa) en modelo oficial (anexo I) que se facilitará nas oficinas municipais de servicios sociais.2. Coa solicitude deberá achegarase a seguinte documentación: a) Fotocopia compulsada do DNI/NIF ou calquera outro documento acreditativo da identidade do/a solicitante. b) Certificado do padrón municipal de habitantes que reflicta a convivencia da unidade familiar coa antigüidade esixida na base 4.ª. c) Copia compulsada de sentencia de nulidade, separación ou divorcio e do convenio regulador, de ser o caso. Declaración xurada, nestes supostos, respecto se o solicitante ten ou non custodia compartida. d) Fotocopia compulsada do documento que acredite a condición de titor do menor, de ser o caso. e) Fotocopia compulsada do título de familia numerosa en vigor, expedido polo Organismo competente da Xunta de Galicia ou por organismo análogo doutra Comunidade Autónoma. f) Certificación do número de conta bancaria do solicitante. g) Fotocopias compulsadas dos xustificantes do pago de aluguer da vivenda ou xustificante do pago de hipoteca do ano obxecto da convocatoria (2012). Éste deberá ser emitida pola entidade de crédito correspondente, especificando a contía total amortizada e o concepto (vivenda habitual). h) Autorización tributaria (Anexo II) debidamente asinada ou copia compulsada do último IRPF declarado, de tódolos membros maiores de 18 anos que formen ou formaran parte da unidade de convivencia durante o ano obxecto da convocatoria (2012). No caso de non estar obrigado a presentar a declaración do IRPF, estarase aos importes resultantes do certificado de retencións expedidos pola empresa ou das copias compulsadas das nóminas así como dos certificados de percepcións de pensións ou prestacións (referidas ao ano obxecto da convocatoria: 2012), e subsidiariamente, da declaración xurada de ingresos presentada polo membro computable da unidade familiar, sen prexuízo de achegarse a certificación correspondente da AEAT sobre os datos fiscais daqueles. No caso das víctimas de violencia de xénero (feito que se acreditará mediante denuncia ou orde de alonxamento) eximirase a presentación da autorización ou declaración do IRPF do agresor. i) Declaración responsable de non ter débedas que lle permitan obter a condición de beneficiario das axudas de familia numerosa e de estar ao corrente das obrigas tributarias e da seguridade social; así como autorización para solicitar certificación ao respeto á Axencia estatal da Administración Tributaria e á Tesourería da Seguridade Social. (Anexo III) 1. As solicitudes e a documentación requirida presentaranse no Rexistro Xeral do Concello, ou ben no Rexistro existente na oficina municipal do Milladoiro na Rúa de Abaixo, núm.10, sen perxuízo do que dispón o artigo 38.4 da Lei 30/92 de 26 de novembro, de réxime xurídico das administracións públicas e de procedemento administrativo común.2. O prazo para presentar as solicitudes é de un mes, contado dende o día seguinte á publicación desta convocatoria no Boletín Oficial da Provincia.1. O departamento de servizos sociais comprobará que tódalas solicitudes reúnan os requisitos esixidos nas presentes bases, requirindo ó interesado/a por escrito a emenda dos defectos que houbese, con indicación de que se non emenda os erros no prazo de 10 días, terase por desistido da súa petición, logo da correspondente resolución, que deberá ser ditada nos termos previstos no artigo 42 da Lei 30/92, do 26 de novembro, de réxime xurídico das administracións públicas e do procedemento administrativo común, modificada pola Lei 4/1999. do 13 de xaneiro.2. Revisada a documentación e completada, se fora o caso, remitirase á Comisión de valoración, que terá a función de propoñer a concesión ou denegación desta axuda segundo os criterios recollidos na presente base.3. A composición da Comisión de valoración será a seguinte: A Comisión de Valoración estará integrada polo alcalde, o/a concelleiro/a delegado/a de servizos sociais e 2 técnicos do departamento de servizos sociais, asistidos pola secretaria e polo interventor do concello.4. Os efectos de facer máis áxil a tramitación e resolución das axudas solicitadas poderanse establecer varias quendas de valoración e resolución.1. Correspóndelle ó alcalde do Concello de Ames a resolución destas axudas no prazo de 6 meses contados desde o día seguinte á data que a solicitude tivera entrada no rexistro do órgano competente para a súa tramitación. Transcorrido dito prazo sen recaer resolución expresa, poderase entender desestimada a solicitude.2. Cando o número de solicitudes formuladas puidesen supoñer o incumprimento do prazo máximo de resolución, poderá acordarse a ampliación de dito prazo ata un máximo de 3 meses. Contra o acordo que resolve a ampliación de prazo non caberá recurso algún.3. As resolucións recaídas esgotan a vía administrativa, e contra elas poderase interpoñer recurso contencioso-administrativo ante o órgano correspondente, de conformidade co disposto na Lei 29/98 de 13 de xullo, reguladora da xurisdicción contencioso-administrativo; sen perxuicio da interposición do recurso potestativo de reposición regulado nos artigos 116 e 117 da Lei 30/92 de 26 de novembro, de réxime xurídico das administracións públicas e de procedemento administrativo común, modificada pola Lei 4/99 de 13 de xaneiro. Esta subvención será compatible con calquera outra establecida polas administracións públicas ou calquera dos seus organismos.1. A contía da axuda concedida aboarase directamente polo Concello de Ames no número de conta bancaria facilitado polo solicitante.2. A concesión destas axudas terán como límite global o crédito consignado no orzamento do Concello de Ames para este fin, priorizando a situación económica da unidade familiar no caso de que o orzamento consignado non alcanzase a cubrir todas as solicitudes presentadas. Estas bases entrarán en vigor o día seguinte da súa publicación no Boletín Oficial da Provincia. Anexo I. Modelo de solicitude. Datos do/a solicitante. Expón: Que enterado/a da convocatoria da prestación económica de pagamento único de familia numerosa correspondente ao exercicio 2012, fai constar que está en posesión dun título de familia numerosa vixente, segundo se acredita con copia compulsada de dito título. Polo exposto, Solicita: Me sexa concedida unha axuda económica de mil douscentos euros (1.200 €), segundo o establecido en dita convocatoria, e para tal efecto achega a seguinte documentación.1. Fotocopia compulsada do DNI/NIF/NIE pasaporte, ou calquera outro documento acreditativo da identidade do/a solicitante.2. Fotocopia compulsada do título de familia numerosa en vigor, expedido polo Organismo competente da Xunta de Galicia ou por organismo análogo doutra Comunidade Autónoma.3. Copia compulsada de sentencia de nulidade, separación ou divorcio e do convenio regulador, de ser o caso. Declaración xurada, nestes supostos, respecto se o solicitante ten ou non custodia compartida.4. Certificado do padrón municipal de habitantes que reflicta a convivencia da unidade familiar coa antigüidade esixida na base 4.ª. 5. Fotocopia compulsada do documento que acredite a condición de titor do menor (de ser o caso) 6. Fotocopia compulsada dos xustificantes do pago de aluguer da vivenda ou xustificante do pago de hipoteca do ano obxecto da convocatoria (2012). O xustificante de pago deberá ser emitida pola entidade de crédito correspondente, especificando a contía total amortizada e o concepto (vivenda habitual). 7. Autorización tributaria (Anexo II) debidamente asinada ou copia compulsada do último IRPF declarado, de tódolos membros maiores de 18 anos que formen ou formaran parte da unidade de convivencia durante o ano obxecto da convocatoria (2012). No caso de non estar obrigado a presentar a declaración do IRPF, estarase aos importes resultantes do certificado de retencións expedidos pola empresa ou das copias compulsadas das nóminas así como dos certificados de percepcións de pensións ou prestacións (referidas ao ano obxecto da convocatoria: 2012), e subsidiariamente, da declaración xurada de ingresos presentada polo membro computable da unidade familiar, sen prexuízo de achegarse a certificación correspondente da AEAT sobre os datos fiscais daqueles. No caso das víctimas de violencia de xénero (feito que se acreditará mediante denuncia ou orde de alonxamento) eximirase a presentación da autorización ou declaración do IRPF do agresor.8. Declaración responsable de non ter débedas que lle permitan obter a condición de beneficiario das axudas de familia numerosa e de estar ao corrente das obrigas tributarias e da seguridade social; así como autorización para solicitar certificación ao respeto á Axencia estatal da Administración Tributaria e á Tesourería da Seguridade Social. (Anexo III) 9. Certificación dos datos bancarios do solicitante, expedido pola entidade bancaria ou fotocopia compulsada da cartilla bancaria no que figure o número de conta.10. Outra documentación (especificar): IMPORTANTE: A documentación deberá ser orixinal ou fotocopia acompañada de orixinal para que poida ser compulsada Ames, ________de _________ de 2013. Asdo.:_____________ SR. ALCALDE-PRESIDENTE DO CONCELLO DE AMES. De conformidade co previsto na Disposición Adicional Cuarta da Lei 40/1998, de 9 de decembro, do Imposto sobre a Renda das Persoas Físicas e outras Normas Tributarias, e nos termos e cas garantías que se establecen no artigo 2.4 da Orden de 18 de novembro de 1999, AUTORIZO ao Concello de Ames a solicitar da Axencia Estatal da Administración Tributaria a información tributaria que precise en relación á solicitude formulada para a concesión da prestación económica por FAMILIA NUMEROSA, ao abeiro da correspondente convocatoria efectuada polo Concello para o exercicio 2009, e de acordo en todo caso co establecido na base 6ª da mesma. A presente autorización outorgarse exclusivamente aos efectos de recoñecemento, seguimento e control da subvención ou axuda mencionada anteriormente e en aplicación do artigo 95.1. k) da Lei 58/2003, xeral tributaria, que permiten, logo da autorización do interesado, a cesión dos datos tributarios que precisen as AA. PP. para o desenvolvemento da súas funcións. Datos do solicitante da axuda: Datos doutros membros da unidade de convivencia do solicitante maiores de 18 anos: Ames,. de. de 2013. DECLARACIÓN RESPONSABLE Os abaixo asinantes, como únicos integrantes maiores de idade da unidade familiar, de conformidade co establecido nas bases reguladoras da prestación económica de pagamento único de familia numerosa Declaran: - Que coñecen e aceptan as bases da convocatoria - Que non están incursos en ningún dos supostos que impiden obter a condición de beneficiario de subvencións por parte de Administracións públicas recollidos no artigo 10 da lei 9/2007, de Subvencións de Galicia. - Que todos os membros da unidade familiar están ao corrente das obrigas tributarias, estatais autonómicas e locais, así como coa seguridade social, comprometéndome á manter esta situación ata a completa resolución do expediente. - Que se someten ás actuacións de comprobación e á achega da documentación que o Concello de Ames poida acordar. Ao mesmo tempo, autorizamos ao Concello de Ames para solicitar no noso nome as correspondentes certificacións da Axencia Estatal da Administración Tributaria e da Tesourería da Seguridade Social, a fin de acreditar o cumprimento destas obrigas (en caso de non outorgar autorización, o interesado deberá aportar orixinais (ou copias compulsadas) das correspondentes certificacións). O que se fai público, para xeral coñecemento e de acordo coa lexislación vixente. Ames, 30 de setembro de 2013 O alcalde Santiago V. Amor Barreiro